## AKO POSTUPOVAŤ, AK BY STE CHCELI DAŤ DIEŤAŤU ODKLAD DO ZÁKLADNEJ ŠKOLY

## S účinnosťou od 1.1.2021 boli odklad začiatku plnenia povinnej školskej dochádzky a dodatočné odloženie plnenia povinnej školskej dochádzky zrušené. Zákon č. 245/2008 Z. z§ 28a ods. 3

**POSTUP :**

Písomne požiadate riaditeľku materskej školy o pokračovanie plnenia povinného predprimárneho vzdelávania najneskôr do **15.4.2021**. Označíte ju Žiadosť o pokračovanie v plnení povinného predprimárneho vzdelávania. Je zverejnená na https://mskomenskehosered.edupage.org/

Žiadosť doručíte písomne na adresu MŠ , alebo osobne riaditeľke MŠ po telefonickom dohovore 0911011508.

Priložíte:

* písomný súhlas príslušného zariadenia výchovného poradenstva a prevencie
* písomný súhlas pediatra
* informovaný súhlas zákonného zástupcu- je zverejnený na https://mskomenskehosered.edupage.org/

Ako prvý krok teda potrebujete získať písomné stanovisko od zariadenia výchovného poradenstva a prevencie – CPPaP Galanta http://www.centrumga.sk/kontakty.html

Ak dieťa ani po pokračovaní plnenia povinného predprimárneho vzdelávania v materskej škole nedosiahlo školskú spôsobilosť, začne najneskôr 1. septembra, ktorý nasleduje po dni, v ktorom dieťa dovŕšilo siedmy rok veku, plniť povinnú školskú dochádzku v základnej škole.

V Seredi dňa 18.3.2021 Bc. Iveta Fraňová, riaditeľka MŠ